Guardiola: Penge ikke grund til succes | Indkast.dk
Manchester City-manager, Pep Guardiola, mener ikke at klubbens succes skyldes de mange penge klubben har.
Manchester City er en af verden rigeste klubber, og har i gennem det seneste årti fået tilført milliarder af kroner ind i klubben, samt brugt enorme summer på spillehandler.
Afsløringer fra Football Leaks viser dog, at klubben har fået hjælp til at sno sig uden om Financial Fair Play-reglerne, og det blev Pep Guardiola blandt andet forholdt på dagens pressemøde forud for Champions League-kampen mod Shakhtar onsdag aften:
- Da jeg var i Barcelona og senere Tyskland hørte jeg det hele tiden; 'Manchester City har mange penge og ikke andet.' Det må vi leve med. Jeg har været her i de seneste par år, og ligesom mange, mange andre klubber i verden er her mange penge. Men det er også en utrolig klub med utrolige mennesker. De er meget professionelle. Ikke kun i vores afdeling. Det er en utrolig professionel klub, der forsøger at gøre tingene på den rigtige måde, siger Guardiola ifølge Sky Sports og fortsætter:
- De store klubber er nødt til at bruge penge. Hvorfor? Fordi de har brug for gode spillere. Vi kan ikke udføre alle vores idéer uden gode spillere.
- Vi må acceptere, hvis folk siger, at det kun handler om pengene. Men jeg ser det helt anderledes. Vi arbejder hårdt, og derfor forsvarer jeg altid mine spillere og deres handlinger, afslutter manageren.
1Kevin-Prince Boateng – Prins for Suárez 2Manchester City vandt uden at imponere 3PSG får bøde for diskrimination 4Atlético vil snyde PL-klub for keeper 5Ambrosini: Cornelius er spændende 6Bekræftet: Stryger starter inde i morgen 7Wolfsburg slår fast: De Bruyne bliver 8Rooney i Englands trup, men ikke Uniteds 9Derfor afviste Helenius Sporting 10Optakt: Ukraine - Sverige
105.21 ms